**Príloha č. 1**

**k Dohode medzi Prevádzkovateľom a Sprostredkovateľom:**

**Zmluvou sa rozumie: Zmluva ...................... uzatvorená medzi Prevádzkovateľom a Sprostredkovateľom dňa ................. (ďalej ako „*Zmluva“*);**

Na základe uzatvorenej Zmluvy dochádza zo strany Sprostredkovateľa k spracúvaniu Osobných údajov Dotknutých osôb, a to za podmienok a v súlade s Predpismi na úseku ochrany osobných údajov, ako aj touto Dohodu a Zmluvou:

1. **OSOBNÉ ÚDAJE**

Osobnými údajmi sa, na základe uzatvorenej Zmluvy, rozumejú tieto osobné údaje v informačnom parkovacom systéme:

* 1. **Bežné osobné údaje:** titul, meno, priezvisko, adresa trvalého alebo prechodného pobytu, EČ motorového vozidla, vzťah k motorovému vozidlu, vzťah k držiteľovi/používateľovi motorového vozidla, miesto podnikania, miesto výkonu práce, vlastníctvo k nehnuteľnosti, vzťah k majiteľovi nehnuteľnosti;
  2. **Osobitné kategórie osobných údajov:** údaje o zdraví (preukaz ZŤP).

(ďalej ako „***Osobné******údaje***“)

1. **DOTKNUTÉ OSOBY**

Dotknutými osobami sa rozumejú osoby, ktoré používali, používajú alebo plánujú používať parkovanie na verejných komunikáciách mesta Bratislavy ako:

* 1. Rezidenti – občania s trvalým pobytom v meste Bratislava,
  2. Cudzinci s trvalým alebo prechodným pobytom v meste Bratislava,
  3. Vlastníci bytov v meste Bratislava,
  4. Manžel/manželka vlastníka bytu,
  5. Priamy člen rodiny vlastníka bytu,
  6. Nezosobášený partner vlastníka bytu,
  7. Nájomníci/spolubývajúci
  8. Držitelia vozidla
  9. Manžel/manželka držiteľa vozidla
  10. Podnikatelia

(ďalej ako „***Dotknuté osoby***“).

1. **ÚČEL SPRACÚVANIA OSOBNÝCH ÚDAJOV PREVÁDZKOVATEĽOM**

Prevádzkovateľ spracúva Osobné údaje Dotknutých osôb za týmto určeným účelom, resp. účelmi:

* 1. evidencia platieb,
  2. integrácia na štátne registre,
  3. registrácia rezidentov a abonentov,

v IS ParkSys na základe plnenia úlohy realizovanej Prevádzkovateľom vo verejnom záujme ako obce v súlade so zákonom č. 135/1961 Zb. o pozemných komunikáciách (cestný zákon) v znení neskorších predpisov zabezpečením automatizovanej regulácie parkovania na území mesta Bratislava.

1. **SPRACOVATEĽSKÉ OPERÁCIE**

Sprostredkovateľ je oprávnený s Osobnými údajmi Dotknutých osôb vykonávať nasledovné spracovateľské operácie: spracovateľské operácie nevyhnutne potrebné na dosiahnutie Účelu Spracúvania v zmysle Zmluvy, najmä získavanie a/alebo zmena, zaznamenávanie, uchovávanie, prehliadanie, vyhľadávanie, usporadúvanie; ďalšie spracovateľské operácie môžu byť zo strany Sprostredkovateľa vykonané na základe pokynu Prevádzkovateľa. Spracovateľské operácie bude Sprostredkovateľ vykonávať vždy len na základe zdokumentovaných pokynov Prevádzkovateľa (viď čl. 3 ods. 3.1 Dohody a bod 5.11 tejto prílohy).

1. **POKYNY**

**Príkladný výpočet zdokumentovaných pokynov Prevádzkovateľa pri spracúvaní Osobných údajov Dotknutých osôb Sprostredkovateľom je nasledovný:**

* 1. Sprostredkovateľ je povinný pri spracúvaní Osobných údajov dodržiavať predpisy na úseku ochrany osobných údajov, túto Dohodu, Zmluvu a riadiť sa pokynmi Prevádzkovateľa;
  2. Sprostredkovateľ je povinný dodržiavať základné zásady ochrany osobných údajov vyplývajúce najmä z GDPR;
  3. Sprostredkovateľ je povinný spracúvať Osobné údaje v rozsahu a v čase nevyhnutnom pre realizáciu plnenia Zmluvy;
  4. Sprostredkovateľ je povinný spracúvať Osobné údaje a vykonávať len také operácie s Osobnými údajmi, ktoré sú nevyhnutné na dosiahnutie účelu spracúvania podľa Zmluvy;
  5. Sprostredkovateľ je povinný zachovávať mlčanlivosť o všetkých skutočnostiach a informáciách, o ktorých sa dozvedel pri plnení Zmluvy a spracúvaní Osobných údajov;
  6. Sprostredkovateľ je povinný zabezpečiť, aby sa osoby oprávnené spracúvať Osobné údaje zaviazali, že zachovajú mlčanlivosť o všetkých skutočnostiach a informáciách, o ktorých sa dozvedel pri plnení Zmluvy a spracúvaní Osobných údajov;
  7. Sprostredkovateľ je povinný zabezpečiť ochranu Osobných údajov a prijať za týmto účelom so zreteľom na najnovšie poznatky, náklady na vykonanie opatrení, na povahu, rozsah, kontext a účel spracúvania Osobných údajov a na riziká s rôznou pravdepodobnosťou a závažnosťou pre práva fyzických osôb primerané technické a organizačné opatrenia na zaistenie úrovne bezpečnosti primeranej tomuto riziku;
  8. v prípade poverenia ďalšieho Sprostredkovateľa na spracúvanie Osobných údajov je Sprostredkovateľ povinný dodržiavať povinnosti s tým súvisiace v súlade s Predpismi na úseku ochrany osobných údajov;
  9. Sprostredkovateľ je povinný umožniť Prevádzkovateľovi vykonanie auditu;
  10. Sprostredkovateľ je povinný vykonávať spracúvanie informácie o Osobných údajoch Dotknutých osôb v samostatnom informačnom systéme oddelenom od svojich ostatných informačných systémov;
  11. Osobné údaje Dotknutých osôb môže Sprostredkovateľ spracúvať len na základe zdokumentovaných pokynov Prevádzkovateľa, zadaných Sprostredkovateľovi formou podľa čl. 3 ods. 3.1 Dohody. Pokyn Prevádzkovateľ vydá ku každej jednej požiadavke Prevádzkovateľa, pri ktorej by mohlo dôjsť zo strany Sprostredkovateľa k spracúvaniu Osobných údajov Dotknutých osôb. V prípade, že Prevádzkovateľ poskytne Osobné údaje Sprostredkovateľovi, poskytne Prevádzkovateľ dané Osobné údaje v anonymizovanej forme.

1. **POVINNOSTI SPROSTREDKOVATEĽA VOČI DOTKNUTEJ OSOBE**

**Sprostredkovateľ je povinný plniť nasledovné povinnosti voči Dotknutej osobe:**

* 1. Sprostredkovateľ je povinný pri plnení jeho povinností reagovať na žiadosti o výkon práv Dotknutej osoby podľa Predpisov na úseku ochrany osobných údajov;
  2. V prípade, že sa na Sprostredkovateľa obráti Dotknutá osoba so žiadosťou o uplatnenie akýchkoľvek práv alebo požiadaviek podľa predpisov na úseku ochrany osobných údajov, Sprostredkovateľ o tom bezodkladne, najneskôr do 24 hodín od prijatia takejto žiadosti Dotknutej osoby Sprostredkovateľom (pričom táto lehota sa počíta iba počas pracovných dní, t. j. počas iných než pracovných dní neplynie), informuje Prevádzkovateľa a následne postupuje podľa pokynov Prevádzkovateľa; povinnosti Sprostredkovateľa na úseku ochrany osobných údajov a tejto Dohody tým nie sú dotknuté;
  3. Sprostredkovateľ je povinný pomáhať Prevádzkovateľovi zabezpečiť plnenie povinností podľa článkov 32 až 36 GDPR s prihliadnutím na povahu spracúvania a informácie dostupné Sprostredkovateľovi.